Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 9/12/5507	Námestovo, 31.1.2012
EEČ : 2-41-25-2012

U Z N E S E N I E

Trestná vec:	neznámy páchateľ
Trestný čin:	sprenevera podľa § 248 odsek 3 Trestného zákona číslo 140/1961 Zbierky zákonov v znení zákona číslo 553/2002 Zbierky zákonov

Rozhodol: 	prokurátorka Okresnej prokuratúry Námestovo
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie.
Skutková veta:
ako konateľ a štatutárny orgán spoločnosti XXXXX, spol. s. r. o., so sídlom v Oravskej Lesnej, XXXXX, Námestovo, IČO XXXXX, dňa 04. 11. 2002 v Oravskej Lesnej uzatvoril s XXXXX, nar. XXXXX podnikajúcim ako živnostník, IČO XXXXX, dohodu o opracovaní a uskladnení dodaného smrekovcového reziva v množstve 22,17 m3  v hodnote minimálne 5.642,97,- € (170.000,- Sk), ktoré rezivo napriek dohode vyviezol, bez súhlasu majiteľa v období od 4. 11. 2002 do 19. 11. 2002 mimo územia Slovenskej republiky, čím jeho majiteľovi spôsobil škodu vo výške minimálne 5.642,97,- €,

Právna veta:
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce
Odôvodnenie:
Vyšetrovateľka pod č. OUJP-71/NO- 2003 vykonávala vyšetrovanie v trestnej veci podozrivého  XXXXX, vedenej „vo veci pre trestný čin sprenevery podľa § 248 ods. 1, ods. 3 Trestného zákona účinného do 31. 12. 2005, ktorého sa mal páchateľ dopustiť na horeuvedenom skutkovom základe. 

	Keďže podozrivý XXXXX je občanom Spolkovej republiky  Nemecko, Generálna prokuratúra SR požiadala justičné orgány Spolkovej republiky Nemecko o prijatie trestného oznámenia na menovaného pre podozrenie z trestného činu sprenevery podľa § 248 ods. 1, ods. 3 Trestného zákona účinného do 31. 12. 2005. 
Predmetnej žiadosti bolo vyhovené a Štátne zastupiteľstvo pri Krajinskom súde v Marburgu oznámilo, že predmetné trestné oznámenie bolo prijaté. 

	Tunajšia prokuratúra cestou Krajskej prokuratúry v Žiline následne obdržala správu, že predmetné trestné konanie vedené v Spolkovej republike Nemecko bolo zastavené z dôvodu neúčelnosti prípadného trestného konania vzhľadom na odsúdenie menovaného v inej trestnej veci, pričom bol zaslaný aj rozsudok prvostupňového súdu Marburg, ktorým bol XXXXX uložený trest pre iný trestný čin.

	Z uvedeného dôvodu prokurátorka Okresnej prokuratúry v Dolnom Kubíne uznesením 2Pv 411/2005-37 zo dňa 28. 12. 2011 rozhodla podľa § 228 ods. 5 Trestného poriadku o pokračovaní v trestnom stíhaní a z dôvodu delimitácie odstúpila predmetnú trestnú vec tunajšej prokuratúre.

	Vzhľadom na skutočnosť, že o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce, rozhodla som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Hozáková
prokurátorka